### Beslutningstema

Udvalget skal i denne sag godkende projektændringer på igangværende VE-projekter omfattende reduktioner i flere af de allerede prioriterede projekter.

### Historik

Klima-, Vækst- og Udviklingsvalget besluttede den 12. august 2024, at der skal indføres en struktureret, politisk opfølgningsproces af Tønder Kommunes VE-projekter. Udviklerne skal afrapportere fast hvert halve år.

Den første afrapportering blev foretaget på udvalgsmødet den 3. oktober 2024.

Der blev udført en supplerende afrapportering i december 2024.

Seneste afrapportering havde afleveringsfrist den 14. maj 2025 og blev fremlagt for Klima-, Vækst- og Udviklingsvalget den 2. juni 2025.

### Sagsfremstilling

I den nyligt afholdte afrapportering for VE projekter blev der indberettet flere projektændringer. Noget er den kendte konsekvens af arbejdet med Forsvarets flyvekorridorer, andet er helt ny viden, som hverken forvaltning eller politikere har været oplyst om før. Der er desuden sket en yderligere udvikling af tilpasningen for flere af projekterne.

Af den årsag er der derfor indsamlet og protokolført konkrete tilkendegivelser fra de føromtalte projekter, så Klima-, Vækst- og Udviklingsudvalget i denne sag kan danne sig det fulde overblik over den nuværende projektportefølje, og dermed den manko der eksisterer i forhold til den politiske VE målsætning, inden der skal tages politisk stilling til de nye ansøgninger i den supplerende ansøgningsrunde.

**Projekt 8+20 (VE2022) - Rejsby Hede**

Projektet er oprindeligt ansøgt med 15 stk. 180 meter vindmøller og 11 ha solceller. Der reduceres nu i antallet af vindmøller til et maksimum på 5.

Baggrunden derfor at de fugleundersøgelser der er udført i og omkring projektområdet. Undersøgelserne har resulteret i kollisionsberegning for havørnen. Beregningen belyser, hvor mange havørne der potentielt kan kollidere med vindmøllerne pr. år. På baggrund af fugleundersøgelserne og den tilhørende kollisionsberegning har Eurowind Energys konsulent vurderet, at projektet bør reduceres til 5 møller.

**Projekt 15 (VE2022) - [adresse] er oprindeligt ansøgt med 10 stk. 180 meter vindmøller og 190 ha solceller. Samtlige arealer til solceller udgår af projektet, da lodsejerne har trukket deres arealer ud af projektet hvad angår solcellerne.

**Projekt 17 (VE2022) - Energianlæg sydvest for Åbøl**

Projektet er oprindeligt ansøgt med 15 stk. 125 meter vindmøller og 170 ha solceller. Forsvarets flyvekorridorer og tilhørende højderestriktioner medfører, at det ikke er rentabelt at opføre vindmøller i området. Derudover er der opstået udfordringer med følgeskabet fra lodsejerne, således at der ses frem imod at solcelleprojektet eventuelt bliver opdelt i 2 dele. Delingen vil samlet set give et potentiale for et projekt på 136 ha solceller, uden vindmøller. Når der foreligger nærmere omkring et opdeling af projektet, forelægges dette til politisk beslutning.

Tilkendegivelser om reduktionen samt en fuldt opdateret projektoversigt over antallet i igangværende VE-projekter er vedhæftet som bilag.

### Indstilling Fagchefen for Klima, Plan og Udvikling indstiller,

at projektændringerne med reduktionerne for projekterne 8-20 (VE2022), 15 (VE2022) og 17 (VE2022) godkendes.

### Beslutning

Indstillingen godkendt.